b'\n_START_ARTICLE_\nSne\xc5\xbena ograja\n_START_PARAGRAPH_\nSne\xc5\xbene ograje so naprave, ki prisilijo sneg, da se nakopi\xc4\x8di na \xc5\xbeeljenem mestu. Gibanje snega je odvisno tako od vetra kot od naklona in zara\xc5\xa1\xc4\x8denosti bre\xc5\xbeine. Namenjene so predvsem varovanju cest in \xc5\xbeeleznic pred sne\xc5\xbenimi zameti kot tudi pred sne\xc5\xbenimi plazovi. Uporabljajo jih tudi kmetje na pa\xc5\xa1nikih za pripravo zaloge vode za spomladi.\n_START_SECTION_\nFunkcija za\xc5\xa1\xc4\x8dite\n_START_PARAGRAPH_\nSne\xc5\xbene ograje in druge objekte za za\xc5\xa1\xc4\x8dito pred sne\xc5\xbenimi zameti in plazovi se delijo v aktivno in pasivno za\xc5\xa1\xc4\x8dito. Aktivna za\xc5\xa1\xc4\x8dita se name\xc5\xa1\xc4\x8da tam, kjer je potrebno prepre\xc4\x8diti nastajanje zametov ali plazov, s pasivno za\xc5\xa1\xc4\x8dito pa se spremeni smer in gmoto zaustavi.\n_START_SECTION_\nMateriali\n_START_PARAGRAPH_\nSne\xc5\xbene ograje so lahko iz razli\xc4\x8dnih materialov kot so les, beton, jeklo, plastika.\n_START_SECTION_\n\xc5\xbdive meje\n_START_PARAGRAPH_\nRazli\xc4\x8dne zasaditve, ki so pravilno zasnovane, dobro ovirajo zapadlii sneg kadar piha mo\xc4\x8dan veter \xc4\x8dez polja, da ne ovira prometa na cesti ali \xc5\xbeeleznici. Prav tako ugodno vplivajo na voznike, lep\xc5\xa1ajo krajino, izbolj\xc5\xa1ajo okolje za prosto\xc5\xbeive\xc4\x8de \xc5\xbeivali, zmanj\xc5\xa1ujejo erozijo tal in delno zmanj\xc5\xa1ujejo hrup in druge emisije v okolje._NEWLINE_Pri oblikovanju zasaditev je pomembna dol\xc5\xbeina, vi\xc5\xa1ina in gostota. Ovira mora biti \xc4\x8dim bli\xc5\xbeje cesti a \xc5\xa1e vedno toliko oddaljena, dajo zamet ne dose\xc5\xbee._NEWLINE_Vi\xc5\xa1ina vpliva na globino in dol\xc5\xbeino sne\xc5\xbenega zameta. Gostota zasaditve vpliva na to, koliko vetra zasaditev prepu\xc5\xa1\xc4\x8da in posledi\xc4\x8dno koliko in kam se bo sne\xc5\xbeni zamet deponiral. Razmisliti je potrebno tudi o vrsti grmovja in drevja, ki mora biti odporno v zimskih pogojih in prilagojeno lokalnim razmeram._NEWLINE_Dol\xc5\xbeina zasaditve je odvisna od smeri vetra in geografskih zna\xc4\x8dilnosti terena.\n_START_SECTION_\nTipi ograj\n_START_PARAGRAPH_\nZa aktivno za\xc5\xa1\xc4\x8dito se uporablja sne\xc5\xbene grablje, sne\xc5\xbene mostove, sne\xc5\xbene mre\xc5\xbee in podobne oblike. Sne\xc5\xbene grablje in mostove se name\xc5\xa1\xc4\x8da predvsem na strmih bre\xc5\xbeinah, kjer je verjetnost plazenja snega na cesto znatna._NEWLINE_Stru\xc5\xbeni plotovi so najpogostej\xc5\xa1e uporabljen tip ograje, ki zmanj\xc5\xa1a hitrost snega ob tleh in ustvari turbulenco, ki kontrolirano odlaga sneg. Stru\xc5\xbeni plotovi so lahko stalno postavljeni, so za\xc4\x8dasni, samosu\xc4\x8dni (samodejno se postavijo pravokotno na smer vetra) ali rastlinski._NEWLINE_Da bi ograje prestregle \xc4\x8dim ve\xc4\x8d snega morajo biti postavljene pravokotno na smer vetra. Pri dolo\xc4\x8danju vi\xc5\xa1ine sne\xc5\xbene ograje se upo\xc5\xa1tevajo ve\xc4\x8dletni podatki o sne\xc5\xbenih padavinah in pojavu vetra.\n_START_SECTION_\nSne\xc5\xbene galerije\n_START_PARAGRAPH_\nSne\xc5\xbena galerija ali nadstre\xc5\xa1nica za prehod sne\xc5\xbenega plazu preko ceste je vrsta objekta za nadzor plazov oziroma obrambo pred plazovi in s tem ohranjanje prehodnosti na podro\xc4\x8djih, kjer je to zaradi vi\xc5\xa1ine snega ote\xc5\xbeeno. Lahko so narejene iz jekla, prednapetih betonskih okvirjev ali iz lesa. Objekti so lahko popolnoma zaprti kot umetni predor ali so sestavljene iz re\xc5\xa1etkam podobnih elementov. Obliko in material konstrukcije se prilagodi funkciji in okolju v katerem se nahaja.'